Ο μικρός τυμπανιστής

«Ο Μικρός Τυμπανιστής» (The Little Drummer Boy, αρχικός τίτλος Carol of the Drum) είναι δημοφιλές χριστουγεννιάτικο τραγούδι, γραμμένο το έτος 1940 από την Αμερικανίδα κλασική συνθέτιδα και δασκάλα μουσικής Κάθριν Κένικοτ Ντέιβις (Katherine Kennicott Davis, 1892-1980). Ηχογραφήθηκε για πρώτη φορά το 1951 από τους Trapp Family Singers, υπό τον τίτλο "Carol of the Drum" («Τα κάλαντα του τύμπανου»). Διαδόθηκε όμως ευρύτερα από μία ηχογράφηση του 1958 από τη χορωδία του Χάρυ Σιμεόνε, που γνώρισε πολλές επανακυκλοφορίες. Από τότε το τραγούδι έχει ηχογραφηθεί από πολλούς άλλους μουσικούς.Οι στίχοι του τραγουδιού αναφέρονται σε ένα φτωχό αγοράκι που δεν έχει άλλο δώρο για τον νεογέννητο Χριστό από το να παίξει με το τύμπανό του.

 Το τραγούδι, με τον αρχικό τίτλο "Carol of the Drum", δημιουργήθηκε από την Κ.Κ. Ντέιβις με βάση ένα παραδοσιακό τσεχικό τραγούδι, το «Tluče bubeníček». Η Ντέιβις ενδιαφερόταν να δημιουργήσει κομμάτια για ερασιτεχνικές χορωδίες, ιδίως κοριτσιών: το χειρόγραφό της αναφέρεται σε χορωδιακό έργο στο οποίο η μελωδία αποδίδεται από σοπράνο, με τμήματα για τενόρο και βαθύφωνο να παράγουν τον «ρυθμό του τύμπανου» και συνοδεία πιάνου «για τις πρόβες μόνο». Στην επικεφαλίδα περιγραφόταν ως «τσεχικά κάλαντα ελεύθερα προσαρμοσμένα υπό K.K.D.» (τα αρχικά αντικαταστάθηκαν μετά από το ψευδώνυμο «C.R.W. Robinson», υπό το οποίο δημοσίευε μερικές φορές τα έργα της η Ντέιβις).Το "Carol of the Drum" κίνησε το ενδιαφέρον των Αυστριακών Trapp Family Singers, που το ηχογράφησαν για λογαριασμό της εταιρείας Decca Records το 1951, στον πρώτο τους δίσκο για αυτή. Το 1957 το τραγούδι ηχογραφήθηκε με ελφρώς τροποποιημένη ενορχήστρωση, από τους Jack Halloran Singers για το άλμπουμ τους Christmas Is A-Comin' (εταιρεία Dot Records). Ο Χένρυ Ονοράτι της Dot γνώρισε το τραγούδι στον φίλο του ενορχηστρωτή και διευθυντή ορχήστρας Χάρυ Σιμεόνε και το επόμενο έτος, όταν η 20th Century Fox Records τον προσέλαβε για να δημιουργήσει έναν χριστουγεννιάτικο δίσκο, ο Σιμεόνε και ο Ονοράτι επέφεραν μικρές αλλαγές στη μελωδία, και ο πρώτος μετονόμασε το "Carol of the Drum" σε "The Little Drummer Boy" και το ηχογράφησε με τη χορωδία του για το άλμπουμ αυτό, το Sing We Now of Christmas. Το άλμπουμ αυτό και το συγκεκριμένο τραγούδι του γνώρισαν τεράστια επιτυχία. Το 1963 η συλλογή επανεκδόθηκε υπό τον νέο τίτλο The Little Drummer Boy: A Christmas Festival, για να επωφεληθεί από τη δημοφιλία του τραγουδιού, και το επόμενο έτος κυκλοφόρησε και σε στερεοφωνικό ήχο. Το 1965 ο Σιμεόνε ηχογράφησε μια νέα εκδοχή για τον δίσκο του O' Bambino: The Little Drummer Boy. Το ηχογράφησε για τρίτη και τελευταία φορά το 1981 για ομώνυμο άλμπουμ της Holiday Records. Η δημοφιλία του «Μικρού τυμπανιστή» μπορεί να γίνει αντιληπτή από τον αριθμό των 220 ηχογραφήσεών του σε επτά γλώσσες και σε όλα τα μουσικά είδη. Από τους άλλους καλλιτέχνες που το ερμήνευσαν, μερικοί γνωστοί αναφέρονται παρακάτω με χρονολογική σειρά: 1959: Η εκδοχή των Beverley Sisters έφθασε στο No. 6 του Singles Chart του Ηνωμένου Βασιλείου. 1962: Ο Μπινγκ Κρόσμπι κυκλοφόρησε μια σόλο εκδοχή στον δίσκο του I Wish You a Merry Christmas. 1963: Ο Τζόνι Κας το κυκλοφόρησε στη χριστουγεννιάτικη συλλογή του The Christmas Spirit, ενώ προηγουμένως (1959) το είχε εκδώσει και ως σινγκλ. Ο Άντυ Γουίλιαμς το συμπεριέλαβε στη δική του εκδοχή στο πρώτο το χριστουγεννιάτικο άλμπουμ του (The Andy Williams Christmas Album) 1964: Η Μαρλέν Ντίτριχ ηχογράφησε μια εκδοχή με στίχους στη γερμανική γλώσσα και τίτλο «Der Trommelmann». 1965: Οι The Supremes ηχογράφησαν το τραγούδι για το χριστουγεννιάτικο άλμπουμ τους Merry Christmas. Η Νάνα Μούσχουρη το ηχογράφησε στη γαλλική, στην ιταλική και στην ισπανική γλώσσα με αντίστοιχους τίτλους «L'enfant au tambour», «Il tamburino» και «El pequeño tamborilero». 1966: Η Τζόαν Μπαέζ το ηχογράφησε για το δικό της χριστουγεννιάτικο άλμπουμ, το Noël, σε ενορχήστρωση του Πήτερ Σίκελε, ενώ ο Χένρυ Μαντσίνι ηχογράφησε τη δική του εκδοχή για το άλμπουμ A Merry Mancini Christmas. 1967: Ο Στίβι Γουόντερ το ηχογράφησε για το δικό του χριστουγεννιάτικο άλμπουμ Someday at Christmas. 1968: Η Παιδική χορωδία της Βιέννης τραγούδησε τον «Μικρό Τυμπανιστή» σε μια ειδική τηλεοπτική εκπομπή. 1969: Ο Τζίμι Χέντριξ ηχογράφησε το τραγούδι ως την τελευταία ηχογράφηση που έκανε πριν από τον θάνατό του (συμπεριελήφθηκε μεταθανατίως το 1999 στον EP δίσκο του Merry Christmas & Happy New Year)). 1970: Οι The Jackson 5 συμπεριέλαβαν τη δική τους εκδοχή στο εορταστικό τους άλμπουμ Jackson 5 Christmas Album. 1977: Μία από τις γνωστότερες εκδοχές του «Μικρού τυμπανιστή» είναι ένα ασυνήθιστο ντουέτο των Μπινγκ Κρόσμπι και Ντέιβιντ Μπόουι στο τελευταίο εορταστικό τηλεοπτικό πρόγραμμα του πρώτου (Bing Crosby's Merrie Olde Christmas) ως ένα ποτ-πουρί με τίτλο «Peace on Earth/Little Drummer Boy» 1979: Η Έμυλου Χάρις ερμήνευσε το τραγούδι στο άλμπουμ της Light of the Stable 1981: Το γερμανικό συγκρότημα Boney M. συμπεριέλαβε την εκδοχή τους του «Μικρού τυμπανιστή» στο Christmas Album τους (το σινγκλ έφθασε μέχρι το νο. 20 στο γερμανικό pop singles chart). 1982: Η σοπράνο Κίρι Τε Κανάουα ηχογράφησε το τραγούδι για το δικό της χριστουγεννιάτικο άλμπουμ Christmas With Kiri. 1985: Ο Ρέι Τσαρλς ερμήνευσε τη δική του εκδοχή στο άλμπουμ του The Spirit of Christmas. 1987: Ο Μπομπ Σίγκερ και η Silver Bullet Band κυκλοφόρησαν τη δική τους μορφή του τραγουδιού για το φιλανθρωπικό χριστουγεννιάτικο άλμπουμ των Special Olympics A Very Special Christmas, με στίχους από τους οποίους έχουν αφαιρεθεί όλα τα κύρια ονόματα ή άλλες θρησκευτικές αναφορές! 1988: Η Γκρέις Τζόουνς εκτέλεσε ένα απόσπασμα του τραγουδιού στο παιδικό τηλεοπτικό πρόγραμμα Pee-Wee's Playhouse 1989: Οι New kids on the block (με φωνητικά κυρίως από τον Ντάνυ Γουντ) ηχογράφησαν το τραγούδι για το άλμπουμ τους Merry, Merry Christmas 1990: Ο Αμερικανός κλασικός συνθέτης Ρόμπερτ Γουέντελ ενορχήστρωσε μία ορχηστρική προσαρμογή στο ύφος του Μπολερό του Ραβέλ, η οποία ηχογραφήθηκε από τον Erich Kunzel και τους Cincinnati Pops στο άλμπουμ του 2006 Christmas Time Is Here. Επίσης, ο Τζων Ντένβερ εκτέλεσε τη δική του εκδοχή στο άλμπουμ Christmas, Like a Lullaby. 1991: Οι Αλ Μπάνο και Ρομίνα Πάουερ κυκλοφόρησαν μια ιταλική εκδοχή με τον τίτλο «Il Piccolo Tamburino». Brave Combo recorded a version of the song on their album It's X-mas, Man! 1992: Ο τενόρος Χοσέ Καρρέρας τραγούδησε τον «Μικρό τυμπανιστή» σε ντουέτο με την Νταϊάνα Ρος για τη χριστουγεννιάτικη συναυλία και άλμπουμ Christmas in Vienna. Το ίδιο έτος ο ροκ μουσικός Νηλ Ντάιαμοντ τραγούδησε τη δική του εκδοχή στο χριστουγεννιάτικο άλμπουμ του. 1996: Οι Apocalyptica διασκεύασαν το τραγούδι σε μουσική heavy metal και το κυκλοφόρησαν ως σινγκλ. 1997: Ο κιθαρίστας των Rush Άλεξ Λάιφσον έπαιξε τη δική του εκδοχή της μουσικής για το κιθαριστικό χριστουγεννιάτικο άλμπουμ Merry Axemas. 1998: Η Αλίσια Κιζ κυκλοφόρησε μια τροποποιημένη εκδοχή με τίτλο "Little Drummer Girl" (= «Η μικρή τυμπανίστρια») στο άλμπουμ Jermaine Dupri Presents Twelve Soulful Nights Of Christmas. Το ίδιο έτος το γερμανικό συγκρότημα πανκ Die Toten Hosen κυκλοφόρησε μια εκδοχή στο άλμπουμ Wir warten auf's Christkind υπό το ψευδώνυμό τους «Die Roten Rosen». 1999: Η Σουηδή τραγουδίστρια Καρόλα το ηχογράφησε σε ντουέτο για το άλμπουμ της Jul i Betlehem. Ο Ρίνγκο Σταρ κυκλοφόρησε μία εκδοχή του στο 12ο άλμπουμ του, το I Wanna Be Santa Claus 2001: Οι Destiny's Child συμπεριέλαβαν την εκδοχή τους στο άλμπουμ 8 Days of Christmas. Οι Westlife ερμήνευσαν το τραγούδι μαζί με την Ντολόρες Ο' Ρίορνταν των The Cranberries μπροστά στον Πάπα Ιωάννη Παύλο Β΄. 2002: Ο Τζόρνταν Ρούντες το έπαιξε σε σόλο πιάνο στο άλμπουμ του Christmas Sky 2003: Η Γουίτνεϊ Χιούστον και η κόρη της Μπόμπι Κριστίνα ηχογράφησαν το τραγούδι για το χριστουγεννιάτικο άλμπουμ της Χιούστον One Wish: The Holiday Album. Οι The Blind Boys of Alabama, με φωνητικά του Michel Franti, το ερμήνευσαν στο άλμπουμ τους Go Tell it On the Mountain 2004: Η Βανέσα Γουίλιαμς κυκλοφόρησε την ερμηνεία της του τραγουδιού στο δεύτερο χριστουγεννιάτικο άλμπουμ της, το Silver & Gold. ΗΤζέσικα Σίμπσον το συμπεριέλαβε τραγουδισμένο από την αδελφή της Άσλι Σίμπσον στο ReJoyce: The Christmas Album. 2006: Ο Σούφγιαν Στίβενς το ερμήνευσε στο EP Joy: Songs for Christmas - Vol. IV, μέρος του σετ Songs for Christmas. Ο Κρίστοφερ Λι το τραγούδησε για το άλμπουμ του Revelation 2009: Ο Μπομπ Ντίλαν το τραγούδησε στη δική του εκδοχή στο εορταστικό άλμπουμ του Christmas in the Heart. Οι REO Speedwagon έκαναν το ίδιο στο Not So Silent Night...Christmas with REO Speedwagon. 2010: Η Μαράια Κάρεϊ το ερμήνευσε στο δεύτερο εορταστικό της άλμπουμ, το Merry Christmas II You, και οι Pink Martini στο άλμπουμ τους Joy to the World. 2011: Ο Τζάστιν Μπίμπερ το διασκεύασε σε συνεργασία με τον Busta Rhymes για το άλμπουμ του Under the Mistletoe. Οι ΚηποΦατσούλες κυκλοφόρησαν την ταινία κινούμενων σχεδίων με τίτλο The Little Drummer Boy. 2012: Ο Ρίτσαρντ Μαρξ ηχογράφησε το τραγούδι και πρωταγωνίστησε σε αντίστοιχο κλιπ για το άλμπουμ του Christmas Spirit. 2013: Το τραγούδι ενορχηστρώθηκε από το πανκ ροκ συγκρότημα Bad Religion και συμπεριλήφθηκε στο άλμπουμ τους Christmas Songs. Οι Walk off the Earth το ερμήνευσαν στο άλμπουμ Live Off the Floor. Στις ισπανόφωνες χώρες ο «Μικρός τυμπανιστής» αποτελεί συνηθισμένο χριστουγεννιάτικο τραγούδι-κάλαντα υπό τους τίτλους «El niño del tambor» και «El tamborilero». Μία από τις γνωστότερες ερμηνείες είναι η του τραγουδιστή Ραφαέλ. Στις γαλλόφωνες χώρες το τραγούδι έγινε συνηθισμένο μετά την ερμηνεία του από τη Νάνα Μούσχουρη το 1965, από όπου και ο επικρατών τίτλος «L'enfant au tambour». Το τραγούδι ηχογραφήθηκε στη γλώσσα Παντζάμπι το 2014 από τον γνωστό από το YouTube Καναδό Jus Reign για το άλμπουμ Geeta Brothers Presents - Punjabi Christmas Album. Εκδοχή του στη φινλανδική γλώσσα με τίτλο «Pieni Rumpali» ηχογραφήθηκε από τον Ville Tuomi για το άλμπουμ Raskaampaa Joulua, με φωνητικά από τον Τόνυ Κάκο των Sonata Arctica, που το ερμήνευσε αργότερα (2013, 2015) και για λογαριασμό άλλων συγκροτημάτων. Ως πρώτη εκτέλεση του «Μικρού τυμπανιστή» στην ελληνική αναφέρεται εκείνη του 1970 από τη «Χορωδία Ο.Τ.Ε. Αθηνών» υπό τον Αλέξανδρο Παπαγιαννόπουλο (άλμπουμ Μελωδίαι από την Χορωδία του Ο.Τ.Ε., 1971). Ωστόσο, η μετάφραση των στίχων που επεκράτησε είναι της Κικής Καψάσκη (άλμπουμ Κική Καψάσκη-Λάμπρου ‎– Παιδικά Χριστούγεννα Και Πρωτοχρονιά, 1979). The Little Drummer Boy στην IMDb «Ο μικρός τυμπανιστής»: ελληνικοί στίχοι και πληροφορίες στο stixoi.info